internet vaartha 159 Views
రాజ్‌కోట్‌ : రాయల్‌ చాలెం జర్స్‌ భారీ స్కోరు చేస్తున్నా ఆ జట్టు వరుస ఓటమికి వారి బౌలింగ్‌ ప్రధా కారణమని గుజరాత్‌ లయన్స్‌ ఓపెనర్‌ డ్వేన్‌ స్మిత్‌ అభిప్రాయం వ్యక్తం చేశాడు.అసలు వారి బౌలింగ్‌లో పస లేదని స్మిత్‌ స్పష్టం చేశాడు.ఆ జట్టు బౌలింగ్‌ ఏమాత్రం మెరుగ్గా లేదని,రాయల్‌ చాలెంజర్స్‌ 200 పరుగులు చేసినా ఆ బౌలింగ్‌తో గెలువడం కష్టమని, రాజ్‌కోట్‌ పిచ్‌ కూడా బ్యాటింగ్‌కు అనుకూలంగా ఉంది, అటువంట ప్పుడు రాయల్‌ చాలెంజర్స్‌ మరికొన్ని పరుగులు చేసినా చేధించే వాళ్లం, రాయల్స్‌ బౌలర్‌ కేస్‌ రిచర్డ్‌ సన్‌ ఒక ఓవర్‌లో 25 పరుగులు సమర్పించుకోవడంతో మ్యాచ్‌ మొత్తం మా వైపు మొగ్గిందని స్మిత్‌ పేర్కొన్నాడు. తన సహజ సిద్దమైన హిట్టింగ్‌తోనే బౌలర్‌పై ఎదురు దాడికి దిగుతుంటానని స్మిత్‌ పేర్కొన్నాడు. కాగా రాయల్‌ చాలెంజర్స్‌్‌పై గుజరాత్‌ లయన్స్‌ ఆరు వికెట్ల  తేడాతో గెలిచిన సంగతి తెలిసిందే.